Document ID: 32007R0939

UREDBA KOMISIJE (ES) št. 939/2007
z dne 7. avgusta 2007
o spremembi Uredbe (ES) št. 917/2004 o podrobnih pravilih za izvajanje Uredbe Sveta (ES) št. 797/2004 o ukrepih za izboljšanje splošnih pogojev za proizvajanje in trženje čebelarskih proizvodov
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 797/2004 z dne 26. aprila 2004 o ukrepih, ki izboljšujejo splošne pogoje za proizvodnjo in trženje čebelarskih proizvodov (1) in zlasti člena 6 Uredbe,
ob upoštevanju naslednjega:
(1)
Uredba Komisije (ES) št. 917/2004 (2) določa potrebne določbe za izvajanje letnih nacionalnih programov, določenih z Uredbo (ES) št. 797/2004. Finančni prispevek Skupnosti za te programe temelji na skupnem številu panjev v vsaki državi članici, navedenem v Prilogi k Uredbi (ES) št. 917/2004.
(2)
V sporočilih držav članic je bilo zaradi ažuriranja strukturnih podatkov o stanju sektorja, kot je določeno v členu 1(a) Uredbe (ES) št. 917/2004, prilagojeno število panjev.
(3)
Uredbo (ES) št. 917/2004 je zato treba ustrezno spremeniti.
(4)
Ker Uredba (ES) št. 917/2004 v členu 2(3) določa kot končni datum za izvedbo ukrepov letnih programov 31. avgust, je treba določiti uporabo te uredbe od tržnega leta 2007/2008.
(5)
Ukrepi, predvideni s to uredbo, so v skladu z mnenjem Upravljalnega odbora za perutninsko meso in jajca -
SPREJELA NASLEDNJO UREDBO:
Člen 1
Priloga I k Uredbi (ES) št. 917/2004 se nadomesti z besedilom iz Priloge k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Prvič velja za letne programe, ki pokrivajo tržno leto 2007/2008.
Ta uredba je v celoti zavezujoča in se neposredno uporablja v vseh državah članicah.
V Bruslju, 7. avgusta 2007

Labels: 7
3
15
6